**Ministru kabineta noteikumu projekta "Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekts "Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm""(turpmāk – projekts) izstrādāts, lai pārņemtu un ieviestu Eiropas Parlamenta un Padomes 2017. gada 15. novembra Direktīvas (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām (turpmāk – Direktīva (ES) 2017/2109), prasības nacionālajos normatīvajos aktos. Projekts stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, proti, nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 35. panta otrā daļa un 41.1 panta trešā daļa, Latvijas Republikas valsts robežas likuma 22. panta astotā daļa un Direktīva (ES) 2017/2109. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd pasažieru, kuri atrodas uz pasažieru kuģa, reģistrācijas kārtību un attiecīgās informācijas paziņošanas kārtību nosaka Ministru kabineta 2012. gada 15. maija noteikumu Nr. 339 "Noteikumi par ostu formalitātēm"" (turpmāk – noteikumi) 9.1nodaļa.Kopumā esošais tiesiskais regulējums paredz, ka uz pasažieru kuģa, kas veic reisus no Latvijas ostas 20 jūras jūdžu attālumā un tālāk, pirms iziešanas no ostas reģistrē šādu informāciju par pasažieriem:1) pasažiera vārds vai vārda pirmais burts (iniciālis) un uzvārds;2) dzimums;3) vecuma grupa (pieaugušais, bērns vai zīdainis), pie kuras pieder attiecīgā persona, vecums vai dzimšanas gads;4) pēc pasažiera pieprasījuma – informācija par īpašas aprūpes vai palīdzības nepieciešamību avārijas gadījumā.Meklēšanas un glābšanas vajadzībām par pasažieriem reģistrēto informāciju paziņo Nacionālo bruņoto spēku Jūras spēku Krasta apsardzes dienestam, izmantojot Starptautisko kravu loģistikas un ostu informācijas sistēmu (SKLOIS) vai jebkurus citus pieejamos saziņas līdzekļus, ja pasažieru saraksts nav paziņots, kārtojot citas ostas formalitātes – ziņojot saskaņā 1965. gada Konvenciju par starptautiskās jūras satiksmes atvieglošanu (turpmāk – FAL konvencija) (noteikumu 7. nodaļa) vai ziņojot saskaņā ar robežpārbaudes speciālajām prasībām (noteikumu 8. nodaļa).Šobrīd meklēšanas un glābšanas vajadzībām par pasažieriem reģistrētā informācija var glabāties gan Starptautiskajā kravu loģistikas un ostu informācijas sistēmā (SKLOIS), gan Nacionālo bruņoto spēku Jūras spēku Krasta apsardzes dienestā (ja tā ir paziņota, izmantojot jebkurus citus pieejamos saziņas līdzekļus), gan pašas kuģošanas kompānijas pasažieru reģistrācijas sistēmā, kuras saturētā informācija nepieciešamības gadījumā ir pieejama Nacionālo bruņoto spēku Jūras spēku Krasta apsardzes dienestam un citu valstu atbildīgajām institūcijām, kas veic meklēšanas un glābšanas operācijas.Noteikumos ir pārņemtas Padomes 1998. gada 18. jūnija Direktīvas 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām (turpmāk – Direktīva 98/41/EK), tiesību normas.Ņemot vērā, ka pieņemot Direktīvu (ES) 2017/2109, tika izdarīti grozījumi Direktīvā 98/41/EK, Direktīvas (ES) 2017/2109 pārņemšanai un ieviešanai nepieciešams veikt atbilstošus grozījumus noteikumos, kā arī noteikumos nepieciešami redakcionāli grozījumi, lai nodrošinātu Direktīvas 98/41/EK vienotu un mērķim atbilstošu piemērošanu.Projekta tiesiskā regulējuma būtība:1. Ņemot vērā tehnoloģisko progresu kuģu ziņošanas sistēmās, ir nepieciešams panākt, ka ar kuģiem saistītu datu paziņošana ir darīta iespējama Eiropas Parlamenta un Padomes 2010.  gada 20.  oktobra Direktīvā 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK, minētajā vienotajā valsts kontaktpunktā (ar vienoto kontaktpunktu tiek saprasta Starptautiskā kravu loģistikas un ostu informācijas sistēma (SKLOIS)), un tāpēc informācija par personām uz pasažieru kuģa būtu jāpaziņo vienotajam valsts kontaktpunktam, kas ļautu viegli piekļūt datiem ārkārtas situācijai vai pēc negadījuma, izslēdzot nepieciešamību glabāt informāciju kuģošanas kompāniju pasažieru reģistrācijas sistēmās. Lai dotu pietiekamu laiku, lai vienoto valsts kontaktpunktu papildinātu ar jaunām funkcionalitātēm, ir lietderīgi paredzēt pārejas laiku (proti, līdz 2023. gada 19. decembrim), kurā būtu iespēja saglabāt spēkā esošās kuģošanas kompāniju pasažieru reģistratorus vai krastā esošās kuģošanas kompānijas sistēmas, kas pilda tās pašas funkcijas kā reģistrators.2. Lai piederīgajiem sniegtu savlaicīgu un uzticamu informāciju gadījumā, kad ir notikusi ārkārtas situācija, mazinātu lieku kavēšanos konsulārās palīdzības un citu pakalpojumu sniegšanā un atvieglotu identificēšanas procedūras, tiek precizēts paziņojamās informācijas apjoms, nosakot par obligātu norādīt arī personas pilnu vārdu, personas valstspiederību, kā arī, ja pasažieris vēlas – personas, ar kuru sazināties ārkārtas situācijā, kontakttālruni.3. Atbilstoši Direktīvai (ES) 2017/2109 tiek precizēts informācijas, kura jebkurā gadījumā tiek vākta pirms pasažieru kuģa atiešanas, paziņošanas termiņš, nosakot par pienākumu paziņot uz pasažieru kuģa esošo personu datus nekavējoties, bet ne vēlāk kā 15 minūtes pēc pasažieru kuģa atiešanas no piestātnes ostā.4. Ar Direktīvu (ES) 2017/2109 tiek uzlabota juridiskā skaidrība un veicināta konsekvence ar saistītajiem Eiropas Savienības tiesību aktiem, kā arī precizēti kuģi, uz kuriem attiecas pienākums paziņot par personām uz pasažieru kuģa. Ar projektu tas tiek pārņemts nacionālajā tiesību aktā.5. Projekts sevī ietver arī noteikumu redakcionālus grozījumus, lai nodrošinātu Direktīvas 98/41/EK vienotu un mērķim atbilstošu izpratni un piemērošanu, piemēram:a) nosakot, ka noteiktas informācijas paziņošanas pienākums tiešā veidā tiek noteikts attiecībā par visām personām uz pasažieru kuģa, ne tikai pasažieriem;b) nosakot, ka paziņošanas pienākums gulstas arī uz pasažieru kuģi, kurš kuģo ar valsts, kas nav Eiropas Savienības dalībvalsts, karogu un iziet no ostas, kas atrodas ārpus Eiropas Savienības, un tā reisa nākamā mērķa osta ir osta Latvijā;c) nosakot, ka kuģošanas kompānija nodrošina informācijas paziņošanu saskaņā ar attiecīgās Eiropas Savienības dalībvalsts tiesību aktiem, kas pārņem Direktīvu 98/41/EK, ja tās pasažieru kuģis, kurš kuģo ar Latvijas karogu, iziet no ostas, kas atrodas ārpus Eiropas Savienības, un tā reisa nākamā mērķa osta ir osta Eiropas Savienībā;d) nosakot, ka paziņošanas pienākums gulstas ne tikai, ja pasažieru kuģis atiet no piestātnes Latvijas ostā, lai dotos līdz nākamajai ienākšanas ostai, bet arī, ja pasažieru kuģa reiss sākas un beidzas vienā un tajā pašā Latvijas ostā, jo tas netieši izriet no Direktīvas 98/41/EK 9. panta 2. punkta;e) svītrojot lietoto terminu "kuģa pasažieru reģistrācijas informācija", jo tas kļūdaini norāda un sasaistās ar informāciju par pasažieru reģistrāciju noteikumu 9.1 nodaļas izpratnē, lai gan faktiski ar to tika domāts FAL konvencijas pielikuma 2.7.4. ieteicamajā praksē atrunātais kuģa īpašnieka iekšējai lietošanai sagatavotais saraksts.Fizisko personu datu apstrāde notiek, pamatojoties uz Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6. panta 1. punkta d) apakšpunktā minēto datu apstrādes pamatu – apstrāde ir vajadzīga, lai aizsargātu datu subjekta vai citas fiziskas personas vitālas intereses.Šis tiesiskais pamats izriet no Direktīvas 98/41/EK un Direktīvas (ES) 2017/2109 preambulas, kurā ir uzsvērts, ka personām, kas Eiropas Savienībā izmanto pasažieru kuģus un ātrgaitas pasažieru kuģus, ir tiesības saņemt un paļauties, ka saņems attiecīga līmeņa drošību un pienācīgu informācijas sistēmu, kas sekmē meklēšanas un glābšanas darbus un negadījuma seku efektīvu likvidēšanu. Precīza un laikus pieejama informācija par personu skaitu uz kuģa vai to identitāti ir būtiska meklēšanas un glābšanas operāciju sagatavošanai un efektivitātei.Ievērojot pārņemamās un ieviešamās Direktīvās (ES) 2017/2109 prasības, projekts un saistītais Ministru kabineta noteikumu projekts "Starptautiskās kravu loģistikas un ostu informācijas sistēmas noteikumi" cita starpā nodrošina apstrādājamo datu veidu, datu subjektu, datu izpaušanas kārtības un mērķu, glabāšanas termiņu un citu prasību atbilstību normatīvajiem aktiem datu aizsardzības jomā.Personas datu apstrādes mērķis ir ārkārtas situācijā vai negadījumā sekmēt meklēšanas un glābšanas darbus, nodrošināt jebkura negadījuma seku likvidēšanu. Ar ārkārtas situāciju vai negadījumu 1979. gada Starptautiskās konvencijas par meklēšanu un glābšanu uz jūras izpratnē būtu jāsaprot stāvoklis, kad personas atrodas briesmās uz jūras. Glābšanas darbi saskaņā ar minēto konvenciju ir operācija, lai izglābtu personas, kuras atrodas briesmās uz jūras, sniegtu tām pirmo medicīnisko vai citu palīdzību un nogādātu tās drošā vietā, tāpēc ar jebkura negadījuma seku likvidēšanu būtu jāsaprot arī turpmāk nepieciešamās palīdzības un aprūpes sniegšana izglābtajām un citām saistītām personām, līdz tiek novērsti draudi personām, kuri ir jūras negadījuma sekas, piemēram, epidemioloģiskā apdraudējuma novēršana.Papildus iepriekš minētajam kompetentajām iestādēm – Veselības inspekcijai un Slimību profilakses un kontroles centram, kuras atbilstoši Ministru kabineta 2010. gada 16. novembra noteikumiem Nr. 1050 “Sabiedrības veselības aizsardzības pasākumu veikšanas kārtība” īsteno reaģēšanas un izmeklēšanas pasākumus sabiedrības veselības apdraudējuma gadījumā, - normatīvajos aktos noteikto funkciju izpildei ir nosakāmas piekļuves tiesības Starptautiskajā kravu loģistikas un ostu informācijas sistēmā (SKLOIS) iesniegtajiem apkalpes un pasažieru sarakstiem (*FAL* 5. un 6. veidlapa) (Ministru kabineta noteikumu projekts "Starptautiskās kravu loģistikas un ostu informācijas sistēmas noteikumi" (VSS-1077)). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība "Latvijas Jūras administrācija". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz pasažieru kuģu īpašniekiem vai citām juridiskām vai fiziskām personām (piemēram, pārvaldnieks vai berbouta fraktētājs), kuras no pasažieru kuģa īpašnieka ir pārņēmušas ar kuģa ekspluatāciju saistītos pienākumus un atbildību. |
| 2. | Tiesiskā regulējuma ietekme uz tautsaimniecību un administratīvo slogu |  Projekts nebūtiski palielinās administratīvo slogu kuģošanas kompānijām – pasažieru kuģu īpašniekiem vai citām juridiskām vai fiziskām personām (piemēram, pārvaldnieks vai berbouta fraktētājs), kuras no pasažieru kuģa īpašnieka ir pārņēmušas ar kuģa ekspluatāciju saistītos pienākumus un atbildību, par cik jau šobrīd kuģošanas kompānijām ir ieviesta pasažieru reģistrācijas sistēma un pastāv tiesisks pienākums uzskaitīt un paziņot informāciju par personām uz pasažieru kuģa, tostarp izpildot arī citas ostas formalitātes (piemēram, paziņošanu saskaņā ar *FAL* konvenciju). Administratīvā sloga nebūtiska palielināšanās ir saistīta ar papildus datu apstrādi, kas skar pasažiera tiesības paziņot personas, ar kuru sazināties ārkārtas situācijā, kontakttālruni, un atkarībā no tā, vai pasažieru kuģa reiss ir droši noslēdzies, izdarīt atbilstošas atzīmes sistēmā. Jau šobrīd no Direktīvas 98/41/EK 8. panta izriet pienākums glabāt personas datus tik ilgi, cik tas ir vajadzīgs šīs direktīvas nolūkiem, un attiecīgi sekot līdzi, vai pasažieru kuģa reiss ir droši noslēdzies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0  | 0  | 0  | 0  | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  | 0  | 0  | 0  | 0 |
| 1.2. valsts speciālais budžets | 0 | 0 | 0  | 0  | 0  | 0  | 0 |
| 1.3. pašvaldību budžets | 0 | 0 | 0  | 0  | 0  | 0  | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 |  0 | 0 | 0  | 0 | 0  | 0  |
| 2.2. valsts speciālais budžets | 0 | 0 | 0  | 0  | 0  | 0  | 0 |
| 2.3. pašvaldību budžets | 0 | 0 | 0  | 0  | 0  | 0  | 0 |
| 3. Finansiālā ietekme | 0  | 0  | 0 | 0 | 0  | 0  | 0  |
| 3.1. valsts pamatbudžets | 0  | 0  | 0 | 0 | 0  | 0  | 0  |
| 3.2. speciālais budžets | 0 | 0 | 0  | 0  | 0  | 0  | 0 |
| 3.3. pašvaldību budžets | 0 | 0 | 0  | 0  | 0  | 0  | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0  | 0  |
| 5. Precizēta finansiālā ietekme | X | 0 | X | 0 | X | 0  | 0  |
| 5.1. valsts pamatbudžets | 0  | 0  | 0  | 0  |
| 5.2. speciālais budžets | 0  | 0  | 0  | 0  |
| 5.3. pašvaldību budžets | 0  | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanas izmaksas tiks segtas Satiksmes ministrijas budžeta programmas 05.00.00 “Starptautiskās kravu loģistikas un ostu informācijas sistēmas uzturēšana” finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts "Starptautiskās kravu loģistikas un ostu informācijas sistēmas noteikumi", kurā tiks noteikta informācijas aprites kārtība, tostarp glabāšanas termiņi. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiek pārņemtas un ieviestas Direktīvas (ES) 2017/2109 prasības. |
| 2. | Citas starptautiskās saistības | Nav. |
| 3. | Cita informācija | Projektā minētās saistības, kas izriet no citiem starptautiskiem jūrniecības dokumentiem, Latvija jau ir uzņēmusies un pilda. Ar projektu jaunas saistības uzņemtas netiek. Projektā tiek veidotas atsauces uz starptautiskajiem jūrniecības tiesību aktiem, lai skaidrotu jēdzienus noteikumu piemērošanas nolūkā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 15. novembra Direktīva (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām (publicēta “Eiropas Savienības Oficiālajā Vēstnesī” 2017. gada 30. novembris, L 315/52). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas (ES) 2017/2109 1. panta 1. punkta a) apakšpunkts | Projekta 1. punkts | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 1. punkta b) apakšpunkts | Projekta 3. punkts | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 1. punkta c) apakšpunkts | Projekta 8. punkts(110.13, 124.4.) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 1. punkta d) apakšpunkts |  | Nav attiecināma, jo noteikumos šī norma vēsturiski netika pārņemta, par cik Latvijā nav definēto aizsargāto jūras rajonu |  |
| Direktīvas (ES) 2017/21091. panta 1. punkta e) apakšpunkts |  | Nav attiecināma, jo Direktīvas (ES) 2017/2109 9. pantā paredzētā rīcības brīvība piešķirt paziņošanas atbrīvojumu netiek izmantota |  |
| Direktīvas (ES) 2017/21091. panta 1. punkta f) apakšpunkts | Projekta 8. punkts(110.1 1.) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 1. punkta g) apakšpunkts | Projekta 8. punkts (110.2 2.) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 2. punkts | Projekta 8. punkts (110.2) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 3. punkts | Projekta 8. punkts (110.3)un 9. punkts  | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 4. punkts | Projekta 8. punkts (110.4, 110.6, 110.7, 110.14) un 9. punkts | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 5. punkts | Projekta 8. punkts (110.9) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 6. punkts | Projekta 8. punkts (110.5, 110.11 1., 110.14) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 7. punkta a) apakšpunkta pirmais ievilkums

|  |  |
| --- | --- |
|  |  |

 |  | Nav attiecināma, jo noteikumos šī norma vēsturiski netika pārņemta, par cik neattiecās uz Latviju |  |
| Direktīvas (ES) 2017/21091. panta 7. punkta a) apakšpunkta otrais ievilkums |  | Nav attiecināma, jo netiek izmantota tiesību normā paredzētā rīcības brīvība, atbrīvot no paziņošanas pienākuma, par cik nav kuģošanas rajonu, kuros ir nodrošināts meklēšanas un glābšanas iespēju tuvums. Arī vēsturiski šī paredzētā rīcības netika pārņemta, par cik nebija aizsargāto jūras rajonu |  |
| Direktīvas (ES) 2017/21091. panta 7. punkta a) apakšpunkta trešais ievilkums |  | Nav attiecināma (regulē citu dalībvalstu kompetenci) |  |
| Direktīvas (ES) 2017/21091. panta 7. punkta b) apakšpunkts |  | Nav attiecināma, jo netiek izmantota tiesību normā paredzētā rīcības brīvība, atbrīvot no paziņošanas pienākuma |  |
| Direktīvas (ES) 2017/21091. panta 7. punkta c) apakšpunkts |  | Nav attiecināma, jo netiek izmantota tiesību normā paredzētā rīcības brīvība, atbrīvot no paziņošanas pienākuma |  |
| Direktīvas (ES) 2017/21091. panta 8. punkts

|  |  |
| --- | --- |
|  |  |

 | Projekta 8. punkts (110.7, 110.8, 110.11 2., 110.12, 110.13) (sk. arī anotācijas IV sadaļas 1. punktu) | Pārņemta pilnībā   | Neparedz stingrākas prasības |
| Direktīvas (ES) 2017/21091. panta 9. punkts | Projekta 8. punkts (110.11 3., 110.11 4.) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 10. punkts | Projekta 8. punkts (110.14) | Pārņemta pilnībā  | Neparedz stingrākas prasības |
| Direktīvas (ES) 2017/21091. panta 11. punkts |  | Nav attiecināma (regulē Eiropas Komisijas kompetenci) |  |
| Direktīvas (ES) 2017/21091. panta 12. punkts |  | Nav attiecināma (regulē Eiropas Komisijas kompetenci) |  |
| Direktīvas (ES) 2017/21091. panta 13. punkta a) apakšpunkts |  | Nav attiecināma (regulē Eiropas Komisijas kompetenci) |  |
| Direktīvas (ES) 2017/21091. panta 13. punkta a) apakšpunkts |  | Nav attiecināma (regulē Eiropas Komisijas kompetenci) |  |
| Direktīvas (ES) 2017/21091. panta 14. punkts |  | Nav attiecināma (regulē Eiropas Komisijas kompetenci) |  |
| Direktīvas (ES) 2017/21092. pants  | Projekta 8. punkts (9.1 nodaļa) (sk. arī anotācijas IV sadaļas 1. punktu) | Pārņemta pilnībā   | Neparedz stingrākas prasības |
| Direktīvas (ES) 2017/21093. panta 1. punkts | Projekta 10. punkts | Pārņemta pilnībā   | Neparedz stingrākas prasības |
| Direktīvas (ES) 2017/21093. panta 2. punkts |  | Nav attiecināma uz projektu |  |
| Direktīvas (ES) 2017/21094. pants |  | Nav attiecināma uz projektu |  |
| Direktīvas (ES) 2017/21095. pants |  | Nav attiecināma uz projektu |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? |  1. Direktīvas (ES) 2017/2109 1. panta 2. punkts noteic, ka dalībvalstis, kurām nav jūras ostu un kurām nav pasažieru kuģu, kas kuģo ar to karogu un kas ietilpst šīs direktīvas darbības jomā, var atkāpties no šīs direktīvas prasībām, izņemot otrajā daļā izklāstīto pienākumu. Šāda Direktīvā (ES) 2017/2109 paredzētā rīcības brīvība netiek izmantota, jo Latvijā ir jūras ostas. 2. Direktīvas (ES) 2017/2109 1. panta 3. punkts noteic, ka uz kuģa esošo personu skaitu paziņo vienotajam kontaktpunktam (ar vienoto kontaktpunktu tiek saprasta Starptautiskā kravu loģistikas un ostu informācijas sistēma (SKLOIS)), kas izveidots saskaņā ar Eiropas Parlamenta un Padomes 2010. gada 20. oktobra Direktīvas 2010/65/ES 5. pantu, vai, ja dalībvalsts ir izdarījusi tādu izvēli, – paziņo atbildīgajai iestādei, izmantojot automātiskās identifikācijas sistēmu (ar automātiskās identifikācijas sistēmu tiek saprasta Automātiskās identifikācijas sistēma (AIS) krasta sakaru tīkla darbības nodrošināšanas). Šāda Direktīvā (ES) 2017/2109 paredzētā rīcības brīvība noteikt, ka uz pasažieru kuģa esošo personu skaitu var paziņot, izmantojot Automātiskās identifikācijas sistēmu (AIS), netiek izvēlēta, jo: a) tas veidotu atkāpi no izvirzītā un dažādos tiesību aktos definētā mērķa, veidot vienloga sistēmu, kurā ērti un centralizēti tiek iesniegti un ir pieejami ar kuģošanas un ostas formalitātēm saistītie ziņojumi; b) tas savā veidā dublētu jau šobrīd Starptautiskajā kravu loģistikas un ostu informācijas sistēmā (SKLOIS) nodrošināto funkcionalitāti deklarēt uz kuģa esošo personu skaitu; c) Automātiskās identifikācijas sistēma (AIS) nesatur speciālu datu laiku par pasažieru skaitu, kā arī atsevišķas klases kuģiem šī sistēma vispār var nenodrošināt šādu opciju - paziņot par personu skaitu. 3. Direktīvas (ES) 2017/2109 1. panta 3. punkts noteic, ka sešu gadu pārejas laikā no 2017. gada 20. decembra (proti, līdz 2023. gada 19. decembrim) dalībvalstis var turpināt ļaut uz kuģa esošo personu skaitu paziņot kuģošanas kompānijas pasažieru reģistratoram vai kuģošanas kompānijas reģistrācijas sistēmai krastā, kura pilda tādas pašas funkcijas, neprasot to paziņot vienotajam kontaktpunktam (Starptautiskajai kravu loģistikas un ostu informācijas sistēmai (SKLOIS)) vai atbildīgajai iestādei, izmantojot Automātiskās identifikācijas sistēmu (AIS). Šāda Direktīvā (ES) 2017/2109 paredzētā rīcības brīvība noteikt pārejas periodu tiek izmantota vairāku apsvērumu dēļ: a) lai nodrošinātu iespēju kuģošanas kompānijām, kuras paziņojamās informācijas apritei izmanto pasažieru reģistratorus vai kuģošanas kompānijas reģistrācijas sistēmas krastā, pārkārtot savu darbību; b) apzināt problemātiku un pilnveidot esošo Starptautiskās kravu loģistikas un ostu informācijas sistēmas (SKLOIS) funkcionalitāti. 4. Direktīvas (ES) 2017/2109 1. panta 4. punkts noteic, ja dalībvalsts tā vēlas un ja pasažieris ir brīvprātīgi šādu informāciju sniedzis, – uzskaita un paziņo kontakttālruni ārkārtas situācijas gadījumā. Šāda Direktīvā (ES) 2017/2109 paredzētā rīcības brīvība ļaut pasažierim norādīt personas, ar kuru sazināties ārkārtas situācijā, kontakttālruni, ir atbalstāma gan humānu apsvērumu dēļ, gan pielīdzinot to cita veida pasažieru starptautisko pārvadājumu īstenotajiem standartiem (piemēram, gaisa pārvadājumi). 5. Direktīvas (ES) 2017/2109 1. panta 4. punkts noteic, ka sešu gadu pārejas laikā no 2017. gada 20. decembra (proti, līdz 2023. gada 19. decembrim) dalībvalstis var turpināt ļaut informāciju par personām un pasažieru kuģa paziņot kuģošanas kompānijas pasažieru reģistratoram vai kuģošanas kompānijas reģistrācijas sistēmai krastā, kura pilda tādas pašas funkcijas, neprasot to paziņot vienotajam kontaktpunktam (Starptautiskajai kravu loģistikas un ostu informācijas sistēmai (SKLOIS)). Šāda Direktīvā (ES) 2017/2109 paredzētā rīcības brīvība noteikt pārejas periodu tiek izmantota vairāku apsvērumu dēļ: a) lai nodrošinātu iespēju kuģošanas kompānijām, kuras paziņojamās informācijas apritei izmanto pasažieru reģistratorus vai kuģošanas kompānijas reģistrācijas sistēmas krastā, pārkārtot savu darbību; b) apzināt problemātiku un pilnveidot esošo Starptautiskās kravu loģistikas un ostu informācijas sistēmas (SKLOIS) funkcionalitāti. 6. Direktīvas (ES) 2017/2109 1. panta 7. punkta a) apakšpunkta otrais ievilkums noteic, ka dalībvalsts, no kuras ostas pasažieru kuģis atiet, var tam paredzēt atbrīvojumu no pienākuma ziņot uz kuģa esošo personu skaitu vienotajam kontaktpunktam, kā arī atbrīvojumu no šīs direktīvas 5. pantā noteiktajiem paziņošanas pienākumiem, un kā vienu no atbrīvošanas nosacījumiem min noteikumu, ka kuģošana notiek D kategorijas kuģošanas rajonā, kurā ir nodrošināts meklēšanas un glābšanas iespēju tuvums. Šāda Direktīvā (ES) 2017/2109 paredzētā rīcības brīvība netiek izmantota, jo pastāvīgi nodrošināta meklēšanas un glābšanas iespēju tuvuma nosacījums ir samērā nekonkretizēts un mainīgs lielums. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2019. gada 16. septembrī projekts tika publicēts Satiksmes ministrijas tīmekļa vietnē, sadaļā "Sabiedrības līdzdalība" (<http://www.sam.gov.lv/satmin/content/?cat=553>). |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Projekts tika nosūtīts saskaņošanai projekta “Starptautiskās kravu loģistikas un ostu informācijas sistēmas attīstība (SKLOIS 2)” Uzraudzības padomes locekļiem. Saņemtie iebildumi un priekšlikumi ir izvērtēti un daļēji ņemti vērā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība "Latvijas Jūras administrācija", Nacionālo bruņoto spēku Jūras spēku Krasta apsardzes dienests un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p.i. Dž. Innusa